Intervju s Nikolom

1. Kako bi se najbolje opisao?

 Nikola: Opisati sebe uvijek je najteži posao, ali rekao bih da sam osoba koja voli uvijek nešto raditi.

1. Imaš li neki hobi?

Nikola: Imam hobi, a to je street workout.

1. Možeš li opisati svoj hobi?

Nikola: Street workout sport je u kojem se rade vježbe osobnom težinom poput sklekova, zgibova i propadanja. On se dijeli na više grana, ali meni je najbolja izdržljivost.

1. Kako raspoređuješ vrijeme za hobi i vrijeme za školu?

Nikola: Rasporediti školu i hobi nije nikakav problem, škola mi je na prvom mjestu.

1. Imaš li neke veće uspjehe u tom hobiju?

Nikola: Ne postoje nikakva natjecanja u tom sportu, ali smatram kako je moj napredak velik uspjeh.

1. Jesi li ponosan na svoj školski uspjeh?

Nikola: Naravno, uspjeh u školi vrlo mi je važan i smatram kako je to nešto čime se mogu ponositi.

1. Ove si godine bio uspješan na raznim natjecanjima. Možeš li nam reći koja su to natjecanja bila?

Nikola: Sudjelovao sam na županijskom Natjecanju iz Povijesti i Geografije. Na natjecanju iz Povijesti osvojio sam 2. mjesto, a na natjecanju iz Geografije 3. Sudjelovao sam i na natjecanju “Koliko poznaješ Hrvatski sabor“, na kojem sam u timu osvojio 1. mjesto u državi.

1. Kako si se pripremao za njih?

Nikola: Za sva sam se natjecanja pripremao podjednako. Išao sam na dodatne sate, rješavao zadatke i ponavljao gradivo.

1. Jesi li zadovoljan ostvarenim rezultatima?

Nikola: Naravno. Kao što sam već rekao, svaki ostvaren rezultat na natjecanjima moj je ponos.

1. Ove godine upisuješ srednju školu. Koji je tvoj izbor škole?

Nikola: Najveća mi je želja upisati smjer Tehničar za elektroniku.

1. Voliš li to raditi?

Nikola: Volim to i jako mi je zanimljivo.

1. Želiš li poručiti nešto učenicima koji sada kreću u 8. razred?

Nikola: Želim im reći da 8. razred nije težak. Potrebno je samo dobro pripremiti se, slušati na satu i učiti.

Intervju izradili Kristijan i Marija Škrnički